Am 10. Feba 2014 hod de Polizei und de Stootsonwoitschoft Hannover Wohnunga und Biros vom Edathy duachsuacht. Stootsonwoitschoft hod via Dog spoda midteit, dass da Edathy noch eanara Kenntnis Material im „Grenzbereich zu dem, was Justiz unter Kinderpornografie versteht“ iwas Internetz bstejt hädad. Des Bundeskriminalamt hod in ana easchtn Ausweatung vom sichagstejdn Material nix davo ois oadeitig kindapornografisch eistuaft. Scho im Zug vo de easchtn Voauntersuchunga hod as BKA des vom Edathy bstejde Material im Oktoba 2013 ois „strafrechtlich irrelevant“ eigstuaft ghobt. Da Edathy hod aussadem as Kaffa und in Bsitz vo Kindaporno dementiad. Im Zug vo de Eamittlunga is im Feba 2014 bekannt worn, dass da Hans-Peter Friedrich (CSU) in seina domolign Funktion oid Bundesinnsminists im Oktobs 2013 in SPD-Voasitzendn Sigmar Gabriel iwa in Voawuaf gengan Edathy informiad ghobt hod. Am 14. Feba 2014 is da Friedrich in dem Zammahang vom Amt ois Bundeslandwirtschoftsminista zruck dredn.